Lili Boulanger

Marie-Juliette Olga «Lili» Boulanger (1893–1918) var en fransk komponist og dirigent. 


== Liv og virke ==
Lili Boulanger ble født inn i en musikerfamilie. Moren Raissa Mychetsky (1858–1935) var sanger, faren Ernest (1815–1900) var komponist, og søstereren Nadia var musikkpedagog og dirigent. I familiens åpne hus fikk barna god anledning til å bli kjent med tidens skuespillere, musikere, forfattere og billedkunstnere. Til Boulangers nære venner hørte blant andre Charles Gounod, Jules Massenet og Camille Saint-Saëns.  
Til tross for at hun hadde kronisk lungebetennelse og crohns sykdom fikk Lili Boulanger tidlig orgel-, klaver-, cello-, fiolin- og harpeundervisning. Fra 1900 komponerte hun egne verk, som hun på grunn av en sterk selvkritisk sans fornektet. Fra 1901 hadde hun egne opptredener. 
Seksten år gammel bestemte Lili Boulanger seg for å bli komponist, og hun ville prøve å vinne Grand Prix de Rome, slik faren Ernest hadde gjort. Dette målet forfulgte hun målbevisst selv om sykdommen tvang henne til å ta flere pauser fra arbeidet. Hun studerte komposisjon, harmonilære og kontrapunkt hos Paul Vidal og Georges Caussade, og fulgte forelesninger ved konservatoriet i Paris. Allerede i 1912 skrev hun den godt mottatte vokalkvartetten Renouveau. 
Etter bare et års intensivt studium deltok hun i Grand Prix de Rome med kantaten Faust et Hélène for tenor, baryton, mezzosopran og orkester, og som første kvinne i historien vant hun konkurransen. Prisen var et opphold på Villa Medici i Roma og et stipend. Hun skrev også en forlagsavtale med Ricordi, som sikret henne en årlig inntekt. Fra nå av ble hennes verk oppført offentlig. Da første verdenskrig brøt ut, vendte hun tilbake til Paris, og drev veldedighetsarbeid sammen med søsteren Nadia. 
I 1916 ble forfatteren Maurice Maeterlinck med på operaprosjektet La Princesse Maleine som Lili Boulanger hadde planlagt siden 1912, men økende helseproblemer og Lilis tidlige død gjorde at operaen ikke ble fullført. 
Lily Boulanger ble begravet på Cimetière de Montmartre.


== Verk i utvalg ==


=== Vokalmusikk ===
Renouveau (Silvestre) for kor og orkester (1911)
Les Sirènes (Grandmougin) for mezzosopran, kor og klaver (1911)
Reflets (Maeterlinck) for sangstemme og klaver (1911)
Sous-bois (Gille) for kor og orkester (1911)
Frédégonde (Ch. Morel), kantate for 3 stemmer og orkester (1911)
Attente (Maeterlinck) for sangstemme og klaver /orkester (1912)
Hymne au soleil (Delavigne) for alt, kor og klaver (1912), rekonstruksjon av orkesterversjonen, ved Oliver Korte (2003)
Le Retour (Delaquys) for sangstemme og klaver (1912)
La Source (Lisle) for kor og orkester (1912)
Soir sur la pleine (Samain) for sopran, kor og klaver (1913)
Faust et Hélène (Adenis), kantate for tenor, baryton, mezzosopran og orkester (1913)
Clarières dans le ciel (Jammes) for sangstemme og orkester (1914)
Psaume 24 for kor, orgel og orkester (1916)
Psaume 129 for baryton og orkester (1916)
Dans l'immense tristesse (de Calone) for sangtemme og klaver (1916)
Psaume 130 for sangstemme, kor, orgel og orkester (1917)
Vieille Prière bouddhique for tenor, kor og orkester (1917)
Pie Jesus for sangstemme, strykekvartett harpe, orgel og orkester (1918)


=== Instrumentalmusikk ===
Nocturne for fiolin, fløyte og klaver (1911)
Fugue (1912)
Fugue (1913)
D'un jardin clair for klavier (1914), bearbeidet for orkester av Oliver Korte (1999)
D'un vieux jardin für Klavier (1914), bearbeidet for orkester av  Oliver Korte (1999)
Cortège for fiolin eller fløyte og klaver (1914), bearbeidet for orkester av  Oliver Korte (1999)
Thème et variations for klaver (1914)
D'un matin de printemps for fiolin eller fløyte og klaver, eller for orkester (1918)
D'un soir triste for cello og klaver, for trio eller orkester (1918)


== Referanser ==


== Litteratur ==
Lili Boulanger zum 100. Geburtstag. Katalog der Bremer Lili Boulanger-Tage, 19.–22. August 1993. ISBN 3-924588-24-4
Nicole Capgras: Lili Boulanger, i:  Die Musik in Geschichte und Gegenwart, Allgemeine Enzyklopädie der Musik, Sachteil und Personenteil in 28 Bänden, Personenteil: Bj-Cal, utgitt av Ludwig Finscher, Kassel und Stuttgart: Bärenreiter und J. B. Metzler, 2000, S. 527ff.
Eva Weissweiler: Komponistinnen aus 500 Jahren – Eine Kultur- und Wirkungsgeschichte in Biographien und Werkbeispielen, Frankfurt am Main: Fischer Taschenbuch Verlag, 1981. ISBN 3-596-23714-9


== Eksterne lenker ==
(en) Lili Boulanger – kategori av bilder, video eller lyd på Commons 
(en) Lili Boulanger på Internet Movie Database 
(fr) Lili Boulanger på Allociné 
(en) Lili Boulanger på AllMovie 
(en) Lili Boulanger på Discogs 
(en) Lili Boulanger på MusicBrainz 
(en) Lili Boulanger på Spotify 
(en) Lili Boulanger på AllMusic 
(en) Fritt tilgjengelige noter av Lili Boulanger i International Music Score Library Project
Eva Rieger: Lili Boulanger, fembio.org, Frauen-Biographieforschung (med litteraturangivelser og sitater).
Omfattende informasjon om Lili Boulanger, «Musik und Gender im Internet»
Psaume 130 del 1 og del 2 (Youtube)